เทศบัญญัติเทศบาลตำบลบ้านโข้งเทศบัญญัติเทศบาลตำบลบ้านโข้งเรื่องการติดตั้งบ่อดักไขมันบำบัดน้ำเสียในอาคารพ.ศ.๒๕๕๒ อาศัยอำนาจตามความมาตรา ๕๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่ ๑๒) พ.ศ. ๒๕๔๖และมาตรา ๑๘ มาตรา ๒๐ (๓) และมาตรา ๔๕ แห่งพระราชบัญญัติการสาธารณสุข พ.ศ. ๒๕๓๕อันมีบทบัญญัติบางประการเกี่ยวกับการกำจัดสิทธิและเสรีภาพของบุคคล ซึ่งมาตรา ๒๙ประกอบกับมาตรา ๓๓ มาตรา ๓๔ มาตรา ๔๑ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลตำบลบ้านโข้งโดยความเห็นชอบของสภาเทศบาลตำบลบ้านโข้งและโดยอนุมัติของผู้ว่าราชการจังหวัดสุพรรณบุรีจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบ้านโข้งเรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๕๒ข้อ ๒[๑]เทศบัญญัตินี้ให้ใช้บังคับในเขตเทศบาลตำบลบ้านโข้งตั้งนับแต่วันถัดจากวันประกาศในราชกิจจานุเบกษาข้อ ๓บรรดาเทศบัญญัติเทศบาลตำบลหรือข้อบังคับ กฎระเบียบ และคำสั่งอื่นใดของเทศบาลตำบลบ้านโข้ง ซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้อาคาร หมายความว่า ตึก บ้านเรือน ร้านค้า ร้านอาหารสำนักงานหรือสิ่งปลูกสร้างอย่างอื่นซึ่งบุคคลอาจเข้าอยู่อาศัยหรือใช้สอยได้บ่อดักไขมัน หมายความว่าสิ่งที่ใช้แยกจำพวกน้ำมันและไขมันออกจากน้ำซึ่งผ่านการใช้แล้วการระบายน้ำ หมายความว่าการผันน้ำ การปล่อยน้ำ การเทน้ำ การสาดน้ำ หรือการกระทำอื่นใดที่เป็นการถ่ายเทน้ำแหล่งระบายน้ำ หมายความว่าทางหรือท่อระบายน้ำ ลำกระโดง ลำราง คู คลอง แม่น้ำ ทะเล และแหล่งน้ำสาธารณะแหล่งน้ำธรรมชาติและแหล่งน้ำที่เป็นเอกชนซึ่งมีทางเชื่อมต่อหรือสามารถไหลไปสู่แหล่งน้ำสาธารณะหรือแหล่งน้ำธรรมชาติได้เจ้าพนักงานท้องถิ่น หมายความว่านายกเทศมนตรีตำบลบ้านโข้งพนักงานเจ้าหน้าที่ หมายความว่าปลัดเทศบาลตำบลบ้านโข้งข้อ ๕เทศบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำ และยังไม่มีกฎหมายใดกำหนดมาตรการเกี่ยวกับการกำจัดน้ำมันและไขมันสำหรับอาคารประเภทนั้นข้อ ๖ให้เจ้าของหรือผู้ครอบครองอาคารตามข้อ ๕ติดตั้งบ่อไขมันตามมาตรฐานที่เจ้าหน้าที่พนักงานท้องถิ่นประกาศกำหนดให้เจ้าของหรือผู้ครอบครองอาคารที่มีการปลูกสร้างใหม่ดำเนินการติดตั้งบ่อดักไขมันสำหรับอาคารนั้นให้แล้วเสร็จก่อนเข้าอยู่อาศัยหรือใช้สอยและหากอาคารใดอยู่ระหว่างการปลูกสร้างใหม่ในวันที่เทศบัญญัตินี้มีผลใช้บังคับก็ให้ดำเนินการติดตั้งบ่อดักไขมันเช่นเดียวกันข้อ ๗ให้เจ้าพนักงานท้องถิ่นและพนักงานเจ้าหน้าที่ที่มีอำนาจหน้าที่ดังต่อไปนี้(๑) เข้าตรวจสอบอาคารและบริเวณที่ตั้งอาคารในระหว่างพระอาทิตย์ขึ้นจนถึงพระอาทิตย์ตก(๒)สั่งให้เจ้าของหรือผู้ครอบครองอาคารที่มีการระบายน้ำทิ้งลงหรือไหลไปสู่แหล่งระบายน้ำดำเนินการติดตั้งบ่อดักไขมันให้แล้วเสร็จภายในเก้าสิบวันข้อ ๘ให้เจ้าของหรือผู้ครอบครองตามข้อ ๖ทำการดูแลรักษา เก็บขนน้ำมันหรือไขมันในบ่อดักไขมันไปกำจัดและซ่อมแซมบำรุงรักษาบ่อดักไขมันให้อยู่ในสภาพใช้การได้ตามปกติข้อ ๙ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่ในการปฏิบัติตามข้อ๗ (๑) ต้องระวางโทษปรับไม่เกินหนึ่งพันบาทข้อ ๑๐ผู้ใดไม่ปฏิบัติตามคำสั่งของเจ้าพนักงานท้องถิ่นหรือพนักงานเจ้าหน้าที่ตามข้อ๗ (๒) ต้องระวางโทษปรับไม่เกินห้าร้อยบาทและเจ้าพนักงานท้องถิ่นอาจกำหนดให้เสียค่าปรับอีกไม่เกินวันละสองร้อยบาทนับตั้งแต่วันถัดจากวันครบกำหนดระยะเวลาที่เจ้าหน้าที่ท้องถิ่นหรือพนักงานเจ้าหน้าที่กำหนดให้ดำเนินการติดตั้งบ่อดักไขมันนั้นเป็นต้นไปจนกว่าจะได้ปฏิบัติให้ถูกต้องข้อ ๑๑ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติตามเทศบัญญัตินี้ข้อ ๑๒ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามเทศบัญญัตินี้ตามความจำเป็นและความเหมาะสมของอาคารและพื้นที่บางแห่งอาทิเช่น พื้นที่บนภูเขา พื้นที่เกษตรกรรมพื้นที่ในชนบท เป็นต้นข้อ ๑๓ให้นายกเทศมนตรีตำบลรักษาการตามเทศบัญญัตินี้และให้มีอำนาจออกประกาศหรือคำสั่งเพื่อปฏิบัติการเป็นไปตามเทศบัญญัตินี้ประกาศณ วันที่ ๑ ตุลาคม พ.ศ. ๒๕๕๒เล้งลีอารีย์กุลนายกเทศมนตรีตำบลบ้านโข้งปริยานุช/ผู้จัดทำ๒๗มกราคม ๒๕๕๓นันท์นภัสร์/ตรวจ๒๗มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๘ ง/หน้า ๖/๑๖ มกราคม ๒๕๕๓